Държавен вестник, бр. 38, 2021 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  38
43 
2.9.2.5 Пръстенът, линиите и буквите се боядисват в бяло или жълто върху тъмен фон или 
в черно върху светъл фон и се маркират трайно.  Маркировките трябва да бъдат ясно 
видими. 
2.9.3    Проверка 
Сертификат за безопасност на високоскоростни плавателни съдове не се издава, докато 
Администрацията не се увери, че маркировките са правилно и трайно обозначени от двете 
страни на плавателния съд. 
ЧАСТ Б - ИЗИСКВАНИЯ КЪМ ПЪТНИЧЕСКИТЕ ПЛАВАТЕЛНИ СЪДОВЕ 
2.10       Общи положения 
2.10.1    Когато за съответствието с настоящата глава е необходимо отчитане на ефекта от 
теглото на пътниците, се използва следната информация: 
.1         Разпределението на пътниците е 4 души на квадратен метър. 
.2         Всеки пътник е с тегло от 75 kg. 
.3         Вертикалният център на тежестта на седящите пътници е на 0,3 m над 
седалката. 
.4         Вертикалният център на тежестта на правостоящите пътници е на 1 m над 
палубата. 
.5 
Приема се, че пътниците и багажът са разположени в обичайните за тях 
помещения. 
.6 
Пътниците се разпределят по свободните палубни пространства към едната 
страна на плавателния съд на палубите, където се намират сборните 
пунктове, по начин, по който те предизвикват най-остър момент на 
накланяне. 
2.11     Устойчивост в режим на водоизместимост в неповредено състояние 
Плавателният съд трябва да има достатъчна устойчивост в неповредено състояние, така че 
в спокойни води наклонът на плавателния съд спрямо хоризонталата да не надвишава 10° 
(при всички разрешени случаи на натоварване и неконтролирано движение на пътници, ако 
има такова). 
2.12     Устойчивост в режим без водоизместимост в неповредено състояние 
2.12.1  Общият кренящ ъгъл в спокойни води, дължащ се на движението на пътници или на 
налягането на напречен вятър, както е посочено в точка 1.1.4 от приложение 6, не трябва да 
надвишава 10º.  Не е необходимо да се взема предвид движението на пътници, когато от 
пътниците се изисква да са в седящо положение, когато плавателният съд се движи в 
режим без водоизместимост. 
2.12.2  При всички условия на натоварване външният наклон, дължащ се на завиване, не 
трябва да надвишава 8°, а общият наклон, дължащ се на налягането на напречен вятър 
съгласно 1.1.4 от приложение 6 и на завиването, не трябва да надвишава 12° в посока 
навън. 
44 
 
2.13     Плаваемост и устойчивост в режим на водоизместимост след повреда 
 
2.13.1  След всяка от предполагаемите повреди, описани подробно в 2.6.6 до 2.6.10, в 
допълнение към изпълнението на изискванията на 2.6.11 и 2.6.12, плавателният съд трябва 
да има достатъчна плаваемост и положителна устойчивост в спокойни води, за да се 
гарантира едновременно, че: 
 
.1 
ъгълът на наклона на плавателния съд спрямо хоризонталата обикновено не 
надвишава 10° във всяка посока. Когато обаче това очевидно е непрактично, 
се допускат ъгли на наклон до 15° непосредствено след повредата, но 
намаляващи до 10° в рамките на 15 минути, при условие че са осигурени 
ефективни нехлъзгави палубни повърхности и подходящи точки за хващане, 
напр. отвори, пръти и др.; и 
 
.2 
наводняването на пътническите отделения или аварийните маршрути, което 
може да възникне, няма да възпрепятства значително евакуацията на 
пътниците. 
 
2.13.2 В допълнение към изискванията на точка 2.13.1 плавателните съдове от категория Б 
трябва също така да отговарят на следните критерии, след като са претърпели повреда при 
накланяне от 100% от дължината L, с обем и проникване, посочени в точка 2.6.8.2.2, на 
която и да е част от повърхността на корпуса(ите), определени в точка 2.6.8.1: 
 
.1 
ъгълът на наклон на плавателния съд спрямо хоризонталата не надвишава 
20° в състояние на равновесие; 
 
.2 
обхватът на положителната крива на лоста за изправяне е най-малко 15° в 
състояние на равновесие; 
 
.3 
положителната площ под кривата на лоста за изправяне е най-малко 0,015 
m-rad в състояние на равновесие; 
 
.4         удовлетворени са изискванията на 2.6.11.3 и 2.13.1.2; и 
 
.5 
при междинните етапи на наводняване максималната крива на лоста за 
изправяне следва да е най-малко 0,05 m, а обхватът на положителната крива 
на лоста за изправяне следва да е най-малко 7°. 
 
В съответствие с гореизложеното кривата на лоста за изправяне се прекратява при ъгъла 
на заливане и се приема само една свободна повърхност. 
 
2.14     Информация за накланяне и устойчивост 
 
2.14.1  През периодични интервали, непревишаващи 5 години, се извършват проверки на 
теглото на празния плавателен съд на всички пътнически плавателни съдове за 
установяване на промени във водоизместимостта без товар и надлъжния център на 
тежестта.   Пътническият плавателен съд се наклонява отново всеки път, когато, в 
съответствие с одобрената информация за устойчивостта, се установи или предполага 
отклонение във водоизместимостта без товар, превишаващо 2%, или отклонение от 
надлъжния център на тежестта, превишаващо 1% от L. 
 
2.14.2  На Администрацията се представя за одобрение доклад за всяка проверка на 
накланянето или теглото на празния кораб, извършена в съответствие с 2.7.1, както и за